સિદ્ધિની પ્રાપ્તિ એ માન મેળવવાનો પરવાનો નથી. સન્માન માગવાની કે મેળવવાની ચીજ નથી. હમણાં એક તેજસ્વી પોતાના ક્ષેત્રમાં અત્યંત માહેર સમવયસ્ક મિત્ર સાથે વાતો કરવાનું બન્યું. ઇશ્વરે તમામ સુખો આપ્યા હોવા છતાં આ મિત્રએ સખેદ ફરિયાદ કરી કે મારી આટલી બધી સિદ્ધિઓ પછી પણ મારા ગામ કે મારી જ્ઞાતિમાં મારી ખાસ કદર નથી થઇ. એવું પણ નથી કે હું સામાજિક રીતે અતડો રહું છું. તમામ સામાજિક પ્રસંગોએ બધાને હળુંમળુંય છું. આમ છતાંય મને પૂરતું માન મારું ગામ કે મારી જ્ઞાતિ આપતા નથી તેવું સતત અનુભવું છું.